ร้านรังนกไทย เจ้าเก่าตลาดอนุสาร สาขา2 
ร้านนี้ไปทานครั้งแรกแปลกใจมากค่ะเพราะร้านเป็นเหมือนรถกระบะ เปิดท้าย มีที่นั่งข้างๆให้ลูกค้านั่ง
เป็นการออกแบบที่นั่งและร้านที่เก๋มากๆค่ะ

ร้านนี้มีเมนูเด็ดต้องเป็นรังนกแน่นอนค่ะ ร้านนี้ใช้รังนกแท้ๆที่ผ่านกรรมวิธีมาอย่างถูกหลักอนามัยแล้ว
แต่สามารถเอามามิกซ์กับอย่างอื่นได้ค่ะ 

มีเมนูรังนกให้เลือกเยอะเลยค่ะ เช่น รังนกไทยแป๊ะก๊วย เต้าทึงใส่รังนก หรือจะทานรังนกอย่างเดียวก็ได้ค่ะ
ทุกอย่างมีร้อนเย็น สามารถเลือกได้เลยค่ะ 

เมื่อสั่งเสร็จแล้วก็นั่งรอสักแป๊ปค่ะ เจ้าของร้านก็จะตักให้ใส่ชามเสริฟอย่างรวดเร็ว
ร้านนี้ยังมีชา กาแฟ โอวัลตินร้อนเย็นบริการอีกด้วยค่ะ หรือใครสนใจรังนกก็มีขายเป็นกิโลด้วยค่ะ

สำหรับรสชาติส่วนตัวเราว่าอร่อยเลยละ เพราะไม่หวานจนเกินไปแถมเครื่องเยอะด้วย
ราคาไม่แพงเลยค่ะ 20-30 บาทแล้วแต่เมนูที่เราเลือกเลยจ้า
ส่วนใหญ่จะมีคนมาซื้อกลับบ้านเยอะเลยค่ะ อร่อยแล้วก็บำรุงสุขภาพด้วยนะคะ